ગયા ડિસેમ્બરમાં ઝારખંડ રાજ્યના પાકુડ જિલ્લામાં દર વર્ષે યોજાતો આદિવાસીઓનો મેળો યોજાઈ ગયો. આ મેળાની જાહેરાત કરતાં ચોપાનિયાં બધે વહેંચવામાં આવ્યાં હતાં, જેમાં મેળામાં પ્રદર્શિત થનારી વિવિધ આઈટેમોનાં નામ લખાયેલાં હતાં. આમાંનું એક નામ હતું ‘દુલાર ચોક’. લીટ્ટીપાડા તાલુકાના ડુમરિયા ગામે યોજાયેલી આ સ્પર્ધામાં કુલ અઢાર દંપતિઓએ ભાગ લીધો હતો, જેમાં વિજેતા બનનાર પ્રથમ દંપતિને નવસો, દ્વિતીયને સાતસો અને તૃતીયને પાંચસો રૂપિયાનું ઈનામ આપવામાં આવ્યું હતું. શેની હતી આ સ્પર્ધા? પતિ અને પત્ની કેટલો લાંબો સમય સુધી ચુંબનરત રહી શકે છે તેની આ સ્પર્ધા હતી. આ મેળાનું આયોજન ઝારખંડ મુક્તિ મોરચાના વિધાનસભ્ય સિમોન મારાન્‍ડી દ્વારા કરવામાં આવ્યું હતું. અહીંના સાંથાલ આદિવાસીઓમાં આ મેળાનું ઘણું માહાત્મ્ય છે અને ચાલીસ-પચાસ કિલોમીટર દૂરથી તેઓ આ મેળામાં ભાગ લેવા માટે આવે છે.